Sóttvarnalæknir hefur skilað ráðherra tillögum að framtíðarfyrirkomulagi sóttvarna innanlands og á landamærum. Hann segir að þótt flestir hafi fengið nóg af aðgerðum sé þeirra þörf til að vernda heilbrigðiskerfið. Flest smit í þessari bylgju hafa verið af delta-afbrigðinu og fjögur til fimm afbrigði hafa borið hana uppi. Það þýðir að uppruni hennar er í fjórum til fimm hópsmitum. 119 greindust með kórónuveiruna innanlands í gær, þar af voru tveir þriðju utan sóttkvíar.
Núverandi samkomutakmarkanir gilda til 27.ágúst. Þórólfur Guðnason, sóttvarnalæknir, segir stöðuna í dag ekki skemmtilega. Óljóst sé hvort gildandi sóttvarnaráðstafanir dugi til að forða Landspítala frá neyðarástandi. Ef spítalinn telur neyð vera yfirvofandi og að fjöldi smita yfirkeyri spítalakerfið leggur Þórólfur til hertar aðgerðir innanlands fyrr en síðar.
nú ef að spítalinn metur sem svo að neyð sé yfirvofandi á spítalanum og ef núverandi fjöldi smita sé að yfirkeyra spítalakerfið.
Víðir Reynisson, yfirlögregluþjónn almannavarna, fór yfir reglur um sóttkví. Smitrakning einstaklings nær til dagsins áður en hann fær einkenni. Víðir hvetur fyrirtæki og vinnustaði til að huga að sóttvörnum svo forðast megi mikla röskun á starfsemi vegna smita eða sóttkvía.